Document ID: 31986R2187

31986R2187
L 190/51
JURNALUL OFÍCIAL AL UNIUNII EUROPENE
REGULAMENTUL (CEE) NR. 2187/86 AL COMISIEI
din 11 iulie 1986
de modificare pentru a șaptea oară a Regulamentului (CEE) nr. 1842/81 privind anumite date referitoare la acordarea unor restituiri ajustate pentru cerealele exportate sub forma anumitor băuturi spirtoase
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2727/75 al Consiliului din 29 octombrie 1975 privind organizarea comună a piețelor în sectorul cerealelor (1), modificat ultima dată de Regulamentul (CEE) nr. 1579/86 (2), în special articolul 16 alineatul (6),
având în vedere Regulamentul (CEE) nr. 1188/81 al Consiliului din 28 aprilie 1981 de stabilire a unor norme generale privind acordarea unor restituiri ajustate pentru cerealele exportate sub forma anumitor băuturi spirtoase, precum și criteriile de stabilire a sumei totale, și de modificare a Regulamentului (CEE) nr. 3035/80 privind anumite mărfuri care nu sunt menționate în anexa II la Tratat (3), în special articolul 12,
întrucât Regulamentul (CEE) nr. 1842/81 (4) al Comisiei, modificat ultima dată de Regulamentul (CEE) nr. 1981/83 (5), stabilește modalitățile de aplicare pentru acordarea de restituiri ajustate pentru cerealele exportate sub forma anumitor băuturi spirtoase;
întrucât Regulamentul (CEE) nr. 1579/86 modifică datele campaniilor în sectorul cerealier, se impune adaptarea datelor referitoare la fixarea și perioada de aplicabilitate a coeficienților și a anumitor date privind comunicarea statelor membre;
întrucât măsurile prevăzute în prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Regulamentul (CEE) nr. 1842/81 se modifică după cum urmează:
1.
Articolul 9 se înlocuiește cu următorul text:
„Articolul 9
(1) Coeficientul menționat în articolul 3 alineatul (1) din Regulamentul (CEE) nr. 1188/81 se stabilește până la data de 1 iulie a fiecărui an.
Se aplică de la 1 iulie la 30 iunie a anului următor.
Se stabilește în funcție de datele furnizate de statele membre cu privire la perioada 1 ianuarie - 31 decembrie a anului precedent anului în care este fixat coeficientul.”
2.
În articolul 16 alineatul (2), „16 iulie” se înlocuiește cu „16 iunie”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 iulie 1986.

Labels: 3
17
19